﻿ SCRISOARE DESCHISĂ PREŞEDINTELUI ROMÂNIEI
Această scrisoare a fost elaborată în colaborare cu cîteva persoane din presa 
mare romanească, avînd asigurată susţinerea mai multor organizaţii creştin-
ortodoxe din România. Se publică aici deoarece mailu-rile pe care le trimitem nu 
ajung la destinaţie şi, în aceste condiţii, e dificil să comunicăm, nici unul dintre noi 
neavînd însuşiri paranormale. Citiţi şi veniţi cu sugestii pertinente (insist) pentru a 
pregăti ultima şi definitiva formă a scrisorii înainte de a fi semnată şi trimisă 
destinatarului. Comentariile voastre vor fi private. De asemenea, cei care sînt 
solidari, adică doresc să-şi pună numele pe această scrisoare, să-şi lase numele 
şi adresa pentru a putea fi puşi în legătură cu organizatorii. Dorindu-vă tot binele, 
aştept sugestiile şi susţinerea voastră. Hristos a înviat!
SCRISOARE DESCHISĂ PREŞEDINTELUI ROMÂNIEI, 
DOMNULUI TRAIAN BĂSESCU, 
adresată de către un grup de creştini-ortodocşi, reprezentînd un şir de 
organizaţii, prin care se semnalează acte grave de instigare la ură religioasă 
şi naţională, precum şi încălcarea libertăţii religioase şi de gîndire a 
creştinilor-ortodocşi 
1. Evenimentele recente, cînd la Iaşi a fost închisă expoziţia „Destine de martiri” 
dedicată unor foşti deţinuţi politici creştini, unde au fost expuse materiale din 
fondurile CNSAS, lucru admis de Constituţia României, ne descoperă existenţa 
cenzurii de tip totalitar în statul român de azi. Printre cele 6 personalităţi a căror 
memorie a fost cinstită, cu scop educativ, prin expoziţia „Destine de martiri” se 
numără şi 4 preoţi ortodocşi, motiv pentru care creştinii au perceput închiderea 
ordonată a expoziţiei ca pe o încălcare a libertăţii religioase şi de opinie. 
2. Legea nr. 489/2006 privind libertatea religioasă şi regimul general al cultelor, 
garantează dreptul oricărei persoane de a-şi manifesta în mod individual sau 
colectiv, în public sau în particular, religia pe care o împărtăşeşte: „Statul român 
respectă şi garantează dreptul fundamental la libertatea de gândire, de conştiinţă 
şi religioasă al oricărei persoane de pe teritoriul României, potrivit Constituţiei şi 
tratatelor internaţionale la care România este parte. Nimeni nu poate fi împiedicat 
sau constrâns să adopte o opinie ori să adere la o credinţă religioasă, contrară 
convingerilor sale, şi nici nu poate fi supus vreunei discriminări, urmărit sau pus 
într-o situaţie de inferioritate pentru credinţa, apartenenţa sau neapartenenţa sa 
la o grupare, asociaţie religioasă sau un cult ori pentru exercitarea, în condiţiile 
prevăzute de lege, a libertăţii religioase. Libertatea religioasă cuprinde dreptul 
oricărei persoane de a avea sau de a adopta o religie, de a şi-o manifesta în mod 
individual sau colectiv, în public sau în particular, prin practicile şi ritualurile 
specifice cultului, inclusiv prin educaţie religioasă, precum şi libertatea de a-şi 
păstra sau schimba credinţa religioasă” (Art. I, al. 1-2; Art. II, al. 1). 
3. Se ştie că un loc aparte în credinţa creştinilor (ortodocşi şi catolici) îl constituie 
cultul sfinţilor. Sfinţi sînt consideraţi oamenii care au plăcut lui Dumnezeu în orice 
timp. Din mărturiile Sfintei Scripturi, cei mai vrednici de cinstire sînt consideraţi 
mucenicii sau martirii. Martirii au fost cinstiţi chiar de la întemeierea Bisericii 
Creştine, primul martir fiind Apostolul Ştefan, de neam evreu. Cinstirea sfinţilor în 
Biserica Creştină nu cunoaşte graniţe naţionale, de rasă, ori de obîrşie socială. 
Astfel creştinii, indiferent din care Biserică locală fac parte, cinstesc atît sfinţii 
proveniţi din rîndul poporului lor, cît şi pe cei proveniţi din rîndul grecilor, 
romanilor, evreilor, ruşilor, sirienilor, egiptenilor, iar mai nou, chinezilor, indienilor, 
iraqienilor etc. Cultul sfinţilor în Biserica Creştină are rădăcini în credinţa vechilor 
iudei, care cinsteau mormintele prorocilor şi drepţilor, fiind cunoscut că şi în zilele 
noastre evreii venerează mormîntul Sfîntului Proroc David. 
4. Există toate temeiurile prevăzute de tradiţia creştin-ortodoxă pentru a-i cinsti 
pe martirii din închisorile comuniste drept sfinţi. Canonizarea lor oficială de către 
Sfîntul Sinod al BOR este doar o formalitate ce ţine de timp, ştiut fiind că alte 
Biserici Ortodoxe cu care Patriarhia Română se află în comuniune canonică şi 
liturgică, deci cinsteşte aceeaşi sfinţi, au canonizat mii de martiri din perioada 
comunistă. Credincioşii ortodocşi din România cinstesc icoanele şi cîntă imne 
închinate martirilor din perioada comunistă. Dovada sfinţeniei lor, pe lîngă 
mărturiile camarazilor de suferinţă rămaşi în viaţă, o constituie rămăşiţele lor 
pămînteşti care răspîndesc bună-mireasmă, izvorăsc mir şi fac tămăduiri, ceea 
ce le face să fie cinstite ca sfinte moaşte. Prin urmare, închiderea expoziţiei 
„Destine de martiri” a fost percepută şi ca o jignire adusă memoriei colective a 
Bisericii Creştine, inclusiv a cultului sfinţilor. 
5. Motivul pentru care s-a solicitat închiderea expoziţiei „Destine de martiri” a fost 
unul cît se poate de speculativ şi anume acuzaţia cum că expoziţia ar face 
„imagine unor legionari”. Deoarece această acuzaţie a fost adusă de directorul 
Institutului pentru Cercetarea Holocaustului din România şi cîţiva adepţi ai săi, 
fără a invoca o lege, nu ne rămîne decît să deducem că baza legală a acestei 
acuzaţii o poate constitui doar Ordonanţa de urgenţă a Guvernului nr. 31/2002 
(aprobată ca Lege de Parlament în 2006, cu rectificările de rigoare) „privind 
interzicerea organizaţiilor şi simbolurilor cu caracter fascist, rasist sau xenofob şi 
a promovării cultului persoanelor vinovate de săvârşirea unor infracţiuni contra 
păcii şi omenirii”. 
Ordonanţa nr. 31/2002, vine într-un moment cînd statul român nu a făcut încă 
ordine în sutele de mii de dosare privind condamnările din perioada regimului 
comunist totalitar. Este de neconceput să-i consideri vinovaţi de infracţiuni contra 
păcii şi omenirii pe unii deţinuţi politici, precum Părintele Calciu, acuzat la una din 
arestările sale de spionaj în favoarea unei puteri străine, doar în baza proceselor 
falsificate de un regim criminal precum a fost cel comunist în România. 
Completarea „printr-o hotărîre recunoscută potrivit legii” din Art. 2, punctul c, care 
apare în legea nouă, atunci cînd e definită persoana vinovată de săvârşirea unor 
infracţiuni contra păcii şi omenirii drept „orice persoană condamnată definitiv de o 
instanţă judecătorească română sau străină, pentru una sau mai multe infracţiuni 
contra păcii şi omenirii” repară doar la modul ideal condiţia zecilor de mii de 
condamnaţi pe nederept, de vreme ce pentru fiecare dintre ei cineva ar trebui să 
se judece în decursul multor ani pentru a obţine o hotărîre judecătorească prin 
care condamnarea lor să fie declarată nerecunoscută potrivit legii. 
6. Este cunoscut faptul că majoritatea foştilor deţinuţi aşa-zişi „politici”, printre 
care se numără peste 2000 de preoţi ortodocşi, în afară de călugări, au fost 
învinuiţi în mod fals de „spionaj” şi alte delicte care pot fi încadrate la infracţiuni 
contra păcii şi omenirii. Un caz celebru în acest sens îl constituie Părintele 
Gheorghe Calciu Dumitreasa care a petrecut în temniţele comuniste 21 de ani. 
Se ştie că Părintele Calciu a fost o personalitate publică recunoscută în Occident 
drept un luptător pentru pace şi drepturile omului. Părintele Calciu, care a fost 
eliberat din închisoare şi expulzat din ţară în urma demersurilor făcute de 
preşedintele SUA, Ronald Reagan, de către Papa Ioan Paul II şi alte personalităţi 
ale vieţii politice din Occident, a fost apoi primit la Casa Albă în mai multe rînduri 
ca un martir al contemporaneităţii. Paradoxul şi confuzia pe care le creează 
Ordonanţa nr. 31/2002 face ca un simbol al păcii şi al luptei pentru democraţie, 
atît de respectat în Occident, cum a fost Părintele Calciu, să fie considerat în 
România un delicvent vinovat de infracţiuni împotriva păcii şi omenirii şi să i se 
interzică memoria, deoarece şi el a fost unul din cei şase martiri omagiaţi de 
expoziţia „Destine de martiri”. Acesta este doar unul din cazurile în care se 
verifică imperfecţiunea Ordonanţei nr. 31/2002, impunîndu-se revederea ei 
urgentă. 
Din păcate, nu există nici un act normativ care să-i declare pe foştii deţinuţi 
politici victime ale genocidului comunist, iar pe cei implicaţi în acest genocid 
vinovaţi de crime împotriva umanităţii. Prin Ordonanţa 31/2002, Art. 2, punct c, 
foştii deţinuţi politici din România comunistă au fost incriminaţi încă o dată, de 
data aceasta intr-un stat democratic, iar regimul criminal care i-a persecutat şi 
exterminat a fost absolvit de orice vină. 
7. Este inadmisibil ca zecile de mii de victime ale genocidului comunist să fie 
declarate vinovate de infracţiuni împotriva păcii şi omenirii şi, în virtutea 
Ordonanţei nr. 31/2002, să li se interzică memoria, în timp ce criminalii care i-au 
exterminat să rămînă nejudecaţi. Considerăm că Ordonanţa nr. 31/2002 este un 
act pripit şi nedrept, care încalcă brutal dreptul creştinilor, care alcătuiesc 
majoritatea populaţiei României, la cinstirea memoriei colective a propriei 
Biserici, ştiut fiind faptul că marea majoritate a deţinuţilor politici erau creştini 
mărturisitori care au fost persecutaţi pentru credinţa lor. 
Totodată, felul în care Comunitatea Evreiască din România (CER) speculează cu 
acuzaţia de antisemitism, bazîndu-se doar pe ambiguitatea Ordonanţei 31/2002, 
se constituie într-o instigare la ură religioasă şi naţională. De pildă, se invocă 
faptul că „printre români e răspîndită credinţa potrivit căreia evreii au stat în 
spatele morţii lui Iisus”, sau „românii consideră că evreii conduc omenirea prin 
manipulări financiare”, dar tot acolo, pe un ton oficial, specific oricărui raport, Dl. 
Alexandru Florian afirmă în numele CER: „Guvernul a adoptat această 
Ordonanţă şi ca urmare a presiunilor exercitate mai bine de 10 ani de către 
guvernele occidentale, în special cel american, de către asociaţii evreieşti 
americane şi internaţionale”. Îndeobşte, întreaga istorie a felului în care a fost 
votată Ordonanţa 31/2002, aşa cum străbate ea din Raportul privind 
Antisemitismul în Romania publicat pe site-ul oficial al CER 
(http://www.romanianjewish.org/) pare un scenariu conspirativ, pe care nu dorim 
să-l reproducem aici pentru a nu submina autoritatea Statului somân. 
8. Considerăm că acuzaţia de “imagine făcută unor legionari” adusă expoziţiei 
„Destine de martiri” de către directorul Institutului pentru cercetarea Holocaustului 
în România, urmată de închiderea ei, s-a făcut din ură religioasă. Altfel, de ce ar 
fi trebuit să se autosesizeze directorul unei instituţii care reprezintă etnia 
evreiască în cazul în care personalităţile a căror dosare făceau obiectul expoziţiei 
nu au nici o legătură cu evreii şi Holocaustul? Reacţia directorului Institutului 
pentru cercetarea Holocaustului din România este o defăimare gratuită a 
memoriei celor şase martiri creştini. Se creează impresia că autorităţile române 
au cedat unui şantaj bazat pe speculaţiile în jurul învinuirii de antisemitism, 
devenit posibil din cauza ambiguităţii Ordonanţei nr. 31/2002 care creează 
confuzie între o persoană vinovată de antisemitism şi un fost deţinut politic, 
sugerînd că toţi deţinuţii politici sînt în mod obligatoriu şi antisemiţi. 
9. Chiar şi cinstirea Crucii de către creştini este considerată un act de 
antisemitism. Din Raportul privind antisemitismul în România publicat pe site-ul 
CER aflăm că evreii reclamă faptul că în Parlamentul României, o ţară majoritar 
creştină, este expusă crucea şi cataloghează drept antisemitism credinţa 
românilor „potrivit căreia evreii au stat în spatele morţii lui Iisus”. Cu alte cuvinte, 
scopul declarat al Comunităţii Evreieşti din România, bazîndu-se pe susţinătorii 
săi externi, este acela de a îndepărta orice prezenţă publică a simbolurilor 
creştine (de unde şi campania de scoatere a icoanelor din şcoli), dar şi a 
mărturiilor creştine. În acest context, cenzurarea expoziţiei „Destine de martiri”, 
solicitată de o persoană publică a comunităţii evreieşti din România, este un act 
de denigrare a memoriei colective a Bisericii Creştine. 
10. Avînd în vedere conflictul provocat de directorul Institutului pentru cercetarea 
Holocaustului din România şi de aliaţii săi din presă prin solicitarea închiderii 
expoziţiei „Destine de martiri” şi posibilitatea creşterii lui într-un fenomen de 
masă, trebuie să se recurgă urgent la reformularea Ordonanţei nr. 31/2002. Vă 
propunem, în acord cu juriştii noştri, dar şi credincioşi ai BOR, următoarele 
modificări: 
a) Să se înlocuiască termenul „infracţiuni” din formula „persoanelor vinovate de 
săvârşirea unor infracţiuni contra păcii şi omenirii” cu termenul „crime”, astfel încît 
formula definitivă să fie: „persoanelor vinovate de săvârşirea unor crime contra 
păcii şi omenirii”. Înlocuirea termenului „infracţiune” cu „crimă” se va opera peste 
tot în Ordonanţa nr. 31/2002. Această formulare se impune datorită faptului că 
Statul român încă nu a făcut ordine în sutele de mii de dosare intentate de 
regimul criminal comunist şi nu a recurs la disculparea, printr-o hotărîre 
judecătorească, a foştilor deţinuţi politici care au fost acuzaţi de infracţiuni fictive. 
b) Să se omită termenul „antisemitism” din Art. 2, punct a, deoarece el nu este 
cuprins în enunţul Ordonanţei care se referă doar la: „interzicerea organizaţiilor şi 
simbolurilor cu caracter fascist, rasist sau xenofob”. Antisemitismul se 
subînţelege prin termenii „fascist”, „rasist” şi „xenofob”. Prin introducerea lui în 
lista infracţiunilor menţionate în Art. 2, punct a, termenul „antisemitism” apare ca 
ceva diferit de fascism, rasism şi xenofobie, fără a fi definit. Prin acest termen se 
sugerează diferenţierea evreilor de alte etnii şi naţionalităţi, ceea ce este o 
discriminare, comisă printr-un act normativ al Statului român. 
c) La Art. 2, la noua literă introdusă, d, unde se defineşte Holocaustul în termenii 
următori: „Prin Holocaust se înţelege persecuţia sistematică sprijinită de stat şi 
anihilarea evreilor europeni de către Germania nazistă, precum şi de aliaţii şi 
colaboratorii săi din 1933-1945. De asemenea, în perioada celui de al doilea 
război mondial o parte din populaţia romă a fost supusă deportării şi anihilării”; să 
se facă referire la persecuţia sistematică sprijinită de stat împotriva creştinilor în 
perioada regimului totalitar comunist din România. Această completare este 
necesară pentru a nu crea impresia că Statul român, dorind să cinstească 
memoria victimelor persecuţiilor împotriva evreilor şi romilor, nesocoteşte sutele 
de mii de victime ale Genocidului Anticreştin care a avut loc în România în 
perioada regimului comunist totalitar. Situaţia României este una specială, 
deoarece aici au fost persecutaţi sute de mii de creştini, existînd zeci de mii de 
victime. Memoria martirilor din perioada comunistă este un subiect sensibil, iar 
cinstirea victimelor unui regim totalitar scoate în evidenţă neglijarea victimelor 
altui regim totalitar, devenind o sfidare. Instituţiile acreditate ale Statului român 
trebuie să constate şi să condamne Genocidul Anticreştin în România comunistă, 
precum a condamnat Holocaustul şi să recurgă la reformularea Art. 2 punct d. De 
asemenea, este necesar ca persecuţia evreilor să nu fie separată prin punct de 
persecuţia romilor şi a creştinilor, ci întreaga definiţie a Holocaustului, care 
presupune un simplu şir de enumerări, să fie cuprinsă într-o singură frază. 
11. Aceste modificări sînt necesare pentru a preveni pe viitor conflictele naţionale 
şi religioase pe care Ordonanţa nr. 31/2002, chiar şi în noua sa formulă, puţin 
îmbunătăţită, le alimentează. De asemenea, prin operarea modificărilor propuse 
va fi îndepărtată confuzia prin care memoria miilor de martiri creştini din perioada 
comunistă a fost defăimată. 
Într-un Sondaj de opinie organizat pe internet de Editura Cathisma pe un 
eşantion de 694 de persoane (presupunînd 694 de computere) cu întrebarea: 
„De ce nu sînt canonizaţi martirii din perioada comunistă?” 29% (203 voturi) au 
răspuns „Sinodul BOR nu este interesat”, 12% (82 voturi) au răspuns „pentru că 
nu sînt cunoscuţi”, 2% (13 voturi) „deoarece nu sînt sfinţi” şi 57% (396 de voturi) 
au răspuns „din motive politice”. Acest sondaj scoate în evidenţă faptul că partea 
cea mai mare a creştinilor se simte nedreptăţită şi discriminată de regimul politic 
din România. 
Creştinii protestează împotriva discriminării de orice fel, condamnînd ideile şi 
manifestările fasciste, rasiste sau xenofobe, invitînd instituţiile şi autorităţile 
statului să se menţină în limitele unei democraţii reale care să asigure dreptul la 
opinie şi credinţă. Orice aspect al vieţii sociale, precum şi orice vedere asupra 
fenomenelor şi evenimentelor istorice poate constitui obiect de cercetare sau de 
dezbatere pentru oricine, atîta timp cît prin aceasta nu este pusă în pericol viaţa 
nimănui şi nu se încalcă ordinea publică şi drepturile fundamentale ale omului. 
Ordonanţa nr. 31/2002, prin unele puncte ale sale, creează un precedent de 
cenzurare a ideilor şi credinţelor, reinstaurînd în România un regim de teamă şi 
persecuţie pe motiv de opinie sau credinţă. Considerăm că reformularea 
Ordonanţei nr. 31/2002, în termenii propuşi mai sus, se constituie într-un act 
democratic şi necesar care ar îndrepta o greşeală impusă prin şantaj şi presiuni 
care nu-şi au locul în epoca democraţiei şi a libertăţii de opinie. 
Vă rugăm să interveniţi cu atutoritatea pe care o aveţi în calitate de preşedinte al 
României pentru ca expoziţia „Destine de martiri” să-şi poată relua traseul 
itinerant şi pentru a asigura, pe viitor, accesul la dosarele foştilor deţinuţi politici 
în vederea cercetării şi popularizării dovezilor de martiraj creştin în perioada 
regimului comunist totalitar din România. 
Totodată, dorim ca, prin intermediul Excelenţei Voastre, cererea creştinilor-
ortodocşi de a revedea şi reformula legea privind holocaustul în România, în 
vederea recunoaşterii persecuţiilor împotriva creştinilor în perioada comunistă, să 
ajungă la organele competente. 
Ataşăm acestei scrisori şi cererea fără răspuns a celor 54 de istorici adresată 
CNSAS. 
Acest articol a fost publicat pe noiembrie 18, 2008 at 1:51 pm şi e postată la 
Ortodoxie, Scandaluri. Poţi urmări răspunsurile acestei însemnări prin RSS 2.0 
feed. Puteti lasă un răspuns, sau trackback from your own site.  

